"Rodriguez on hoopis teine tubakas," jätkas Joe. "Kolm aastat korjas ta Venturas sidruneid ja sai kogu aeg ainult ⅓ palgast, mis ameeriklane oleks saanud. Protestida polnud mingit võimalust, sest Rod tuli salaja üle piiri ja tal polnud siin elamisluba. See kasutati kohe ära. Nüüd poisil vedas - ta töötab Hughesi (Üks lennukitehaseid - Autori märkus.) juures. Aga mida peab ta tegema õhtuti ja nädalalõppudel? Nendest hallidest nägudest konveieri taga on tal villand, ent need ootavad teda ees igal pool,  kuhu ta võiks minna: võidusõitudel, restoranis, kinos. Nende elu Rodi ei huvita. Ja hipide juures on vabam ka."